Jeremias Gotthelf

Jeremias GOTTHELF (naskiĝis la 4-an de oktobro 1797 en Morato, Kantono Friburgo, kaj mortis la 22-an de oktbobro 1854 en Lützelflüh, Kantono Berno) estis la pseŭdonimo de la svisa verkisto kaj pastro Albert BITZIUS.

 La signifo de lia verko 
Gotthelf priskribis en sia verko per detalega realismo la vivon de la kamparanoj en la 19-a jarcento. Kun trafaj kaj senornamaj vortoj li kapablis priskribi la homojn kaj la kamparon precipe de la Emme-Valo en Kantono Berno en Svislando. Li sukcesis integri al sia literatura verko la kristanajn kaj humanismajn valorkonceptojn de sia epoko per ne-komparebla lerteco.

 Filmoj pri romanoj de Gotthelf 
De pluraj de la verkoj de Gotthelf estis faritaj filmoj. Tre sukcesaj estis Uli la grumo (germane Uli der Knecht) en 1954 kaj la sekvo Uli la farmisto (germane Uli der Pächter) en 1955 sub la reĝisorado de Franz Schnyder kaj kun la aktoroj Hannes Schmidhauser kaj Liselotte Pulver en la ĉefroloj.

 Duonopero "Gotthelf" 
En jaro 2011 de 12-a julio ĝis 27-a aŭgusto 2011 oni montris duonoperon arkivigita je stato de julio 2011 de Charles Lewinsky, kun muziko de Markus Schönholzer en la teatra festivalo "Lago de Thun", en Thun, Kantono Berno, Svislando. La reĝisoro estas Stefan Huber. La temo de la duonopero estas de la libro "La fromaĝejo en la Bovĝojo". Sabine Schädler (prononco: "ŝaedler") ludas junan virinon "Aenneli" (en Esperanto "Aneto" aŭ pli trafe "Anjo").

 Verkoj de Gotthelf 
 La kamparaan-spegulo aŭ vivhistorio de Jeremias Gotthelf, skribita de li mem (germane: Der Bauern-Spiegel oder Lebensgeschichte des Jeremias Gotthelf, von ihm selbst beschrieben), romano 1837
 La akvomizero en Emme-Valo (germane: Die Wassernoth im Emmental), eseo 1838
 Kiel kvin knabinoj mizere mortas en la brando (germane: Wie fünf Mädchen im Branntwein jämmerlich umkommen), rakonto 1838
 Suferoj kaj ĝojoj de instruisto (germane: Leiden und Freuden eines Schulmeisters), romano 1838/39
 Dursli la branddrinkulo aŭ la sankta kristnaskvespero (germane: Dursli der Branntweinsäufer oder der heilige Weihnachtsabend), novelo 1839
 Kielj Joĉjo serĉas edzinon (germane: Wie Joggeli eine Frau sucht), rakonto 1841
 Elsi, la stranga grumino (germane: Elsi, die seltsame Magd), novelo 1843
 La nigra araneo (germane: Die schwarze Spinne), novelo 1842
 Anne Bäbi Jowäger mastrumas kaj kiel ŝi fartas kun la doktorado (germane: Anne Bäbi Jowäger haushaltet und wie es ihm mit dem Dokteren geht), romano 1843/44
 Mono kaj spirito (germane: Geld und Geist), romano 1843/44
 La mon-tago (germane: Der Geldstag), romano 1846
 Hans-Joĉjo la heredkuzo (germane: Hans Joggeli der Erbvetter), rakonto 1846
 Uli la grumo kaj Uli la farmisto (germane: Uli der Knecht kaj Uli der Pächter), romano en du partoj, 1846-1849
 La notario en la kaptilo (germane: Der Notar in der Falle), rakonto 1848
 La fianĉinserĉado de Michel (germane: Michels Brautschau), rakonto 1849
 La fromaĝejo en la Bovĝojo (germane: Die Käserei in der Vehfreude), romano 1850
 La Frago-Marinjo (germane: Das Erdbeeri-Mareili), novelo 1850
 La balajilbindisto de Rychiswyl (germane: Der Besenbinder von Rychiswyl), rakonto 1851
 Epokospirito kaj berna spirito (germane: Zeitgeist und Berner Geist), romano 1851
 Bartĉjo la korbisto (germane: ''Barthli der Korber), rakonto 1852
 Multnombraj kalendaro-rakontoj, eseoj, leteroj kaj predikoj

 De Gotthelf aperis en Esperanto 
 "Kiel Joĉjo serĉas edzinon" (en Svisa Antologio)
 "Kiel Uli, la farmulo suferas pro la hajlo" (en Svisa Antologio)

 Fontoj 
La supre cititaj verkoj mem.

 Eksteraj ligiloj 

 Jeremias Gotthelf en la Katalogo de la Germana Nacia Biblioteko
  "Gotthelf" duonopero 2011 Thun, Svisujo

Kategorio:Svisaj verkistoj
Kategorio:Literaturo de Svislando